Oh, by the Way

Oh, By the Way — ინგლისური პროგრესული როკ-ჯგუფ პინკ ფლოიდის სტუდიური ალბომების ბოქს-სეტი , რომელიც გამოიცა 2007 წლის 11 დეკემბერს, მთლიანი ყუთის სახით. მასში შეტანილია ჯგუფის ყველა სტუდიური ალბომი. აღსანიშნავია, რომ თითოეული ალბომი მოთავსებულია სპეციალურ კონვერტში, რომელიც ზუსტად იმეორებს ორიგინალური გრამფირფიტის სახეს . გარდა ამისა, ყუთს თან ახლავს პლაკატი პინკ ფლოიდთან დაკავშირებული 40 ფოტოსურათით . ბოქს-სეტის სახელწოდება აღებულია პინკ ფლოიდის სიმღერიდან  „Have a Cigar“: „The band is just fantastic, that is really what I think/Oh by the way, which one's Pink?“.

საერთო ყუთზე გამოიყენება ორი სურათი. მათზე გამოიყენება ორი ოთახი, რომლის კედლებზე ჯგუფის წევრების ფოტოსურათებია ჩამოკიდებული. ოთახები სავსეა მინიშნებებით ჯგუფზე - საკრავებისა თუ ალბომების სხვადასხვა ელემენტის სახით. სურათი ორია - ვარდისფერი და ყვითელი კედლით. იგივე კომპოზიციის რეპროდუქციები მოთავსებულია თავად ყუთში. შეფუთვას ახლავს პოსტერი მოძველებული და წარწერით „Pink Floyd Still First In Space“.

The Final Cut-ის შემთხვევაში წარმოდგენილია 2004 წლის გამოცემა, დამატებითი სიმღერით „When The Tigers Broke Free“.

გამოცემისთანავე ყუთის შემადგენელ დისკებს ბევრი შეცდომა ჰქონდათ. განსაკუთრებით აღსანიშნავია The Wall-ის ერთ-ერთ კონვერტზე შეცდომებით და განმეორებით გამოტანილი სიმღერების ტექსტები. მოგვიანებით EMI-მ გამოსცა შესწორებული ტირაჟი, ყველა მსურველს კი უფასოდ შეუცვალა კონვერტები.

 ალბომები 

The Piper at the Gates of Dawn (ერთგვერდიანი კონვერტი); აგვისტო 1967
A Saucerful of Secrets (ერთგვერდიანი კონვერტი); იანვარი 1968
More (ერთგვერდიანი კონვერტი); ივლისი 1969
Ummagumma (გასაშლელი კონვერტი, ორი დისკი); ოქტომბერი 1969
Atom Heart Mother (გასაშლელი კონვერტი); ოქტომბერი 1970
Meddle (გასაშლელი კონვერტი); ნოემბერი 1971
Obscured by Clouds (ერთგვერდიანი კონვერტი, მომრგვალებული გვერდებით); იანვარი 1972
The Dark Side of the Moon (გასაშლელი კონვერტი, ორი პოსტერი, ორი სტიკერი); მარტი 1973
Wish You Were Here (ერთგვერდიანი კონვერტი, საფოსტო ბარათი, შავი კონვერტი); სექტემბერი 1975
Animals (გასაშლელი კონვერტი); თებერვალი 1977
The Wall (გასაშლელი კონვერტი, ორი დისკი); დეკემბერი 1979
The Final Cut (გასაშლელი კონვერტი); აპრილი 1983 (ვერსია 2004 წლის გამოცემის სიმღერების სიით)
A Momentary Lapse of Reason (გასაშლელი კონვერტი); სექტემბერი 1987
The Division Bell (გასაშლელი კონვერტი); აპრილი 1994

 სქოლიო 

კატეგორია:პინკ ფლოიდის კომპილაციური ალბომები
კატეგორია:2007 წლის კომპილაციური ალბომები
კატეგორია:Columbia Records-ის ალბომები
კატეგორია:EMI Records-ის ალბომები
კატეგორია:ალბომები სტორმ თორგერსონის გარეკანის დიზაინით
კატეგორია:ები-როუდის სტუდიებში ჩაწერილი ალბომები
კატეგორია:ალბომები ნორმან სმითის პროდიუსერობით
კატეგორია:ალბომები დეივიდ გილმორის პროდიუსერობით
კატეგორია:ალბომები ჯო ბოიდის პროდიუსერობით